12,5 karolo ea 3,1 coax. Matsatsi a 15 bakeng sa tlōlo ea bobeli. Na ke 'nete? ka kopo, sheba melao 9 Kahoo, ha a palama sekepe, a tšela ’me a kena motseng+ oa habo. 2 ’Me, bonang! ba ne ba mo tlisetsa monna ea shoeleng litho a robetse holim ’a bethe.+ Ha Jesu a bona tumelo ea bona a re ho motho ea shoeleng litho: “Ngoana, e-ba sebete; u tšoaretsoe libe.”+ 3 ’Me, bonang! ba bang ba bangoli ba ipolella ba re: “Motho enoa oa nyefola.”+ 4 Ka ho tseba menahano+ ea bona, Jesu a re: “Ke hobane’ng ha le nahana lintho tse khopo ka lipelong+ tsa lōna? 5 Ka mohlala, ke hofe ho bonolo, ho re, U tšoaretsoe libe tsa hao, kapa ho re, Ema ’me u tsamaee?+ 6 Leha ho le joalo, e le hore le tsebe hore Mor’a motho o na le matla a ho tšoarela libe lefatšeng+—” joale a re ho motho ea shoeleng litho: “Ema, u nke bethe ea hao, ’me u ee lapeng la hao.”+ 7 Eaba oa ema ’me o ea lapeng la hae. 8 Ha bongata bo bona sena ba tšoaroa ke tšabo, ’me ba tlotlisa Molimo,+ ea fileng batho matla+ a joalo. 9 Ka mor’a moo, ha a fetela pele ho tloha moo, Jesu a re heli! ’me a bona monna ea bitsoang Matheu a lutse ofising ea lekhetho, ’me a re ho eena: “E-ba molateli oa ka.”+ Kapele ka mor’a moo a fela a ema ’me a mo latela.+ 10 Hamorao, ha a ntse a otlile ka lehlakore tafoleng ka tlung,+ bonang! babokelli ba lekhetho le baetsalibe ba bangata ba tla ’me ba qala ho otla ka lehlakore le Jesu le barutuoa ba hae. 11 Empa ha Bafarisi ba bona sena ba qala ho re ho barutuoa ba hae: “Ke hobane’ng ha mosuoe oa lōna a ja le babokelli ba lekhetho le baetsalibe?”+ 12 Ha a ba utloa, a re: “Batho ba phelang hantle ha ba hloke ngaka,+ empa ba kulang baa e hloka. 13 Joale, e-eang, ’me le ithute hore na sena se bolela eng, ‘Ke batla mohau, eseng sehlabelo.’+ Etsoe ke tlil’o bitsa baetsalibe, eseng batho ba lokileng.” 14 Joale barutuoa ba Johanne ba tla ho eena ’me ba botsa: “Ke hobane’ng ha rōna le Bafarisi re tloaetse ho itima lijo empa barutuoa ba hao ba sa itime lijo?”+ 15 Eaba Jesu o re ho bona: “Metsoalle ea monyali ha e na lebaka la ho siama hafeela monyali+ a e-na le eona, na ha ho joalo? Empa matsatsi a tla tla ha monyali a tla tlosoa+ ho eona, ’me joale e tla itima lijo.+ 16 Ha ho ea rōkellang setsiba sa lesela le sa honyelang seaparong sa ka ntle sa khale; etsoe matla a sona a feletseng a ne a tla rutla seaparong sa ka ntle ’me ho taboha hoo ho ne ho tla ba hobe haholo.+ 17 Leha e le hore batho ba tšela veine e ncha ka makukeng a veine a khale; empa haeba ba etsa joalo, joale makuka a veine aa phatloha ’me veine ea tšoloha ’me makuka a veine aa senyeha.+ Empa batho ba tšela veine e ncha ka makukeng a veine a macha, ’me lintho tseo ka bobeli lia bolokeha.”+ 18 Ha a ntse a ba bolella lintho tsena, bonang! ’musi+ ea itseng ea neng a atametse a qala ho mo inamela,+ a re: “Hajoale e lokela ebe morali oa ka o shoele;+ empa tloo ’me u behe letsoho la hao holim ’a hae ’me o tla phela.”+ 19 Joale Jesu, ha a ema, a qala ho mo latela; le barutuoa ba hae ba etsa joalo. 20 ’Me, bonang! mosali e mong ea ’nileng a utloa bohloko ka lilemo tse leshome le metso e ’meli ka lebaka la phallo ea mali+ a tla ka morao ’me a ama mophetho o litjellane oa seaparo sa hae sa ka ntle;+ 21 kaha o ne a ntse a ipolella: “Haeba feela nka ama seaparo sa hae sa ka ntle ke tla fola.”+ 22 Jesu a reteleha ’me, ha a mo hlokomela, a re: “Morali, e-ba sebete; tumelo ea hao e u folisitse.”+ ’Me ho tloha ka hora eo mosali eo a fola.+ 23 Joale, ha a kena ka tlung ea ’musi+ eo ’me a re heli! a bona ba letsang lekolilo le bongata bo le moferefereng+ o lerata, 24 Jesu a qala ho re: “Tlohang sebakeng sena, kaha ngoananyana ha aa shoa, empa o robetse.”+ Eaba ba qala ho mo tšeha ka ho nyefola.+ 25 Hang ha bongata bo ntšelitsoe ka ntle, a kena ’me a mo tšoara ka letsoho,+ ’me ngoananyana a ema.+ 26 Ka ho hlakileng, puo e mabapi le sena ea hasana sebakeng seo sohle. 27 Eare ha Jesu a fetela pele ho tloha moo, banna+ ba babeli ba foufetseng ba mo latela, ba hoeletsa ’me ba re: “Re hauhele,+ Mora oa Davida.” 28 Ka mor’a hore a kene ka tlung, banna bao ba foufetseng ba tla ho eena, ’me Jesu a ba botsa: “Na le na le tumelo+ ea hore nka etsa see?” Ba mo araba: “E, Morena.” 29 Joale a ama mahlo+ a bona, a re: “Ho ke ho le etsahalle ho ea ka tumelo ea lōna.” 30 Mahlo a bona a tutubuloha. Ho feta moo, Jesu a ba laela ka thata-thata, a re: “Tiisang hore ho se ke ha e-ba le ea mong ea tsebang ka hona.”+ 31 Empa bona, ka mor’a hore ba tsoele ka ntle, ba mo phatlalatsa sebakeng seo sohle.+ 32 Joale ha ba tloha, bonang! batho ba mo tlisetsa monna oa semumu ea nang le modemona;+ 33 ’me ka mor’a hore modemona eo a lelekoe monna eo oa semumu a bua.+ Joale, bongata ba makala+ ’me ba re: “Le ka mohla ha ho e-s’o bonoe ntho leha e le efe e joaloka ena Iseraele.” 34 Empa Bafarisi ba qala ho re: “O leleka bademona ka ’musi oa bademona.”+ 35 Jesu a qala ho etela metse le metsana eohle, a ruta ka lisynagogeng tsa eona le ho bolela litaba tse molemo tsa ’muso ’me a phekola lefu la mofuta o mong le o mong le mefokolo ea mofuta o mong le o mong.+ 36 Ha a bona bongata a bo hauhela,+ hobane bo ne bo sohlokehile ’me bo qhalakane joaloka linku tse se nang molisa.+ 37 Joale a re ho barutuoa ba hae: “E, kotulo e khōlō, empa basebetsi ha ba bakae.+ 38 Ka hona, le kōpe Mong’a kotulo hore a romele basebetsi kotulong ea hae.”+